Առաջին, Եվրոպական միությունն իր հարևանության երկրների ներգրավմամբ նախաձեռնել է Եվրոպական հարևանության քաղաքականությունը և դրա ներքո՝ Արևելյան գործընկերությունը, որում ընդգրկված է նաև Հայաստանը: Թե´ ԵՀՔ, թե´ ԱլԳ գլխավոր նպատակը հարևանության տարածաշրջանում կայունության ապահովումն է: Հարևան երկրների՝ հակամարտությունների մեջ ներգրավվելը, ռազմական գործողություններ ծավալելը ԵՄ կողմից ընկալվում է որպես ուղղակի սպառնալիք իր անվտանգությանն, ու վերջինիս կողմից ձեռնարկվում են քայլեր նման զարգացումների կանխարգելման համար: ԵՄ արտաքին քաղաքական կոնցեպտն, ընդհանուր առմամբ, հիմնված է հարևան տարածաշրջաններում անկայունությունից և ճգնաժամերից հնարավորինս խուսափելու սկզբունքի վրա: Այլ խնդիրների հետ միասին պատերազմը դիտվում է որպես հնարավոր միգրացիոն նոր հոսքերի պատճառ, ինչն առավել քան անցանկալի է այժմ ԵՄ-ի համար: